สังคมข่าวหุ้น
*ดัชนีหุ้นไทยกลับมายืนเหนือ 1,500 จุดได้ จากแรงซื้อของกองทุน และต่างชาติ ส่วนแนวโน้มวันนี้ตลาดฯ มีโอกาสที่จะอ่อนตัวลงจากหุ้นขนาดใหญ่เริ่มจะ “พักตัว” แนวรับยังอยู่ 1,500 จุด แนวต้าน 1,520 จุด และให้จับตาหุ้นขนาดกลางและเล็กที่ยังแลกการ์ดตลาด หรือขึ้นมายังไม่มากนัก จะเป็นเป้าหมายต่อไปที่ถูกทยอยสะสมเข้าพอร์ต
7 ม.ค. 2564

คาเฟอีน
*ดัชนีหุ้นไทยกลับมายืนเหนือ 1,500 จุดได้ จากแรงซื้อของกองทุน และต่างชาติ ส่วนแนวโน้มวันนี้ตลาดฯ มีโอกาสที่จะอ่อนตัวลงจากหุ้นขนาดใหญ่เริ่มจะ “พักตัว” แนวรับยังอยู่ 1,500 จุด แนวต้าน 1,520 จุด และให้จับตาหุ้นขนาดกลางและเล็กที่ยังแลกการ์ดตลาด หรือขึ้นมายังไม่มากนัก จะเป็นเป้าหมายต่อไปที่ถูกทยอยสะสมเข้าพอร์ต
*ICHI บมจ.อิชิตัน กรุ๊ป ของเสี่ยตัน ภาสกรนที นอกจากจะไม่ได้รับผลกระทบจากโควิด-19 ระบาดใหม่ ยังได้รับผลบวกด้วย ส่วนราคาหุ้นวันก่อนหน้านี้ราคาพยายามวิ่งมาที่ระดับ 10.00 บาท ต่ำไม่ผ่านแนวต้าน  8.85 บาท ส่วนวานนี้ขึ้นมาสูงสุด 9.75 บาท ก็ยังไม่ผ่านเช่นกัน มีแรงขายระหว่างทางตลอด ทำให้ราคาอาจพักตัวบริเวณ 9.50-9.65 บาทชั่วครู่ ปล่อยรายย่อยที่ทนถือไม่ได้นาน เทขายออกมาก่อน ก่อนที่เจ้ามือจะรวบช่องผ่าน 10.00 บาท ขึ้นมาแบบชิว ๆ ส่วน  IAA Consensus Target Price อยู่ที่ 12.30 บาท
*PTG บมจ.พีทีจี เอ็นเนอยี ของกลุ่ม “รัชกิจประการ” แนวโน้มกำไรสุทธิ ไตรมาส 4/63 จ่อรับ  470 ล้านบาท เพิ่ม 32%  ด้านพื้นฐานเป็น Growth company ในระยะยาว โตทั้ง Oil business , LPG business (LPG ภาคครัวเรือน) แถมยังมีส่วนแบ่งกำไรใน Palm complex และการขาดทุนลดลงใน Retail business ส่วนราคาหุ้นระยะสั้น ถูกกดดันจาก OR ที่เข้ามาซื้อขายปลายไตรมาสแรก เพราะธุรกิจหลักเดียวกัน แต่ Market cap อาจใหญ่กว่า PTG ราว 7 เท่า จึงอาจถูก Pair trade เรื่อง valuation บ้าง ราคา IAA Consensus Target Price  อยู่ที่ 23.00 บาท นักวิเคราะห์แนะทยอยสะสมไว้ ราคาเตรียมบินสูงล่ะ
*กลุ่มธนาคารพาณิชย์เมื่อวานนี้เทรดกันสนุกสนาน ทั้ง KBANK SCB BBL KTB TMB คือวิ่งขึ้นมากันแบบยกกลุ่ม เหมาเข่งกันเลย รับผลตอบแทนพันธบัตร หรือบอนด์ยีลด์สหรัฐฯ ปรับขึ้น หลังจากแรงหนุนกระแส “บลูเวฟ” พรรคเดโมแครตคุมเสียงข้างมากทั้ง 2 สภา แต่ใครจะตามเข้าไป อาจต้องระวังเล็กน้อย เพราะแนวโน้ม แบงก์ชาติอาจจะปรับลดดอกเบี้ยนโยบายลงอีก 0.25% เป็นแรงกดดันต่อหุ้นแบงก์ระยะสั้นได้ ยกเว้นแบงก์เล็ก  เช่น KKP และ TISCO ที่อาจได้ประโยชน์ อ้อ…รวมถึง TMB ด้วย
*พบรายการบิ๊กล็อตหุ้น บมจ.เอ็มพีจี คอร์ปอเรชั่น (MPG) 2 รายการ จำนวน 167 ล้านหุ้น มูลค่าซื้อขาย 50.10 ล้านบาท เทรดในราคาเฉลี่ยหุ้นละ 0.30 บาท ต่ำกว่าราคาบนกระดานเทรดหลักปิดตลาด 0.37 บาท เพิ่มขึ้น 0.08 บาท (+27.59%) มูลค่าซื้อขาย 53.17 ล้านบาท โดยเปิดตลาดที่ 0.29 บาท ราคาขึ้นสูงสุด 0.37 บาท และราคาลงต่ำสุด 0.29 บาท คาดว่าจะเป็นการทำดีลของผู้ถือหุ้นรายใหญ่ ส่วนจะเป็นบุคคลใดอีก 2-3 วันน่าจะพอรับทราบกัน ป.ล.หุ้นตัวนี้กลุ่ม “จุฬางกูร” ถือหุ้นกันอยู่เยอะ
*เทรดหุ้น บมจ.บ้านปู BANPU ของกลุ่มตระกูล “ว่องกุศลกิจ” ต้องระวังกันสักหน่อย เพราะราคาเริ่มอ่อนตัวลง อย่างวานนี้ปิด -0.40 บาท มาที่ 10.90 บาท เปลี่ยนแปลง -3.54% มูลค่าซื้อขาย 1,860 ล้านบาท หลุดแนวรับสำคัญ 11.00 บาทด้วย ส่วนปัจจัยมาจาก ราคาถ่านหินตลาดล่วงหน้า หรือ Newcastle ส่งมอบเดือน ก.พ. 64 ล่าสุด ปิดที่ 75.70 เหรียญต่อตัน ลดลง 2.85 เหรียญต่อตัน หรือ -3.63% บล.บัวหลวง ออกบทวิเคราะห์เตือนราคาถ่านหินเริ่มย่อ ส่งผลลบต่อ BANPU แนะระมัดระวังการลงทุน
*ธนาคารอิสลามแห่งประเทศไทย (ไอแบงก์) ให้บริการโอนเงินด่วนระหว่างประเทศไปยังปลายทาง 8 ประเทศอาเซียน ได้แก่ อินโดนีเซีย ฟิลิปปินส์ เมียนมา เวียดนาม กัมพูชา ลาว มาเลเซีย สิงคโปร์ ด้วยระบบ SpeedSend แบบ Cash To Cash (โอนเงินสด-รับเงินสด) ลูกค้าทำรายการโอนเงินขั้นต่ำเริ่มต้นที่ 300 บาท และโอนเงินได้สูงสุด 300,000 บาท/คน/วัน คิดค่าธรรมเนียมสุดพิเศษ ! ราคาเดียว 75 บาทต่อรายการ เริ่มตั้งแต่วันนี้-30 มิถุนายน 2564
*นภัสนันท์ พรรณนิภา ประธานเจ้าหน้าที่บริหาร บมจ.ทีคิวเอ็ม คอร์ปอเรชั่น (TQM) เผยจากโควิด-19 ระบาดใหม่ ส่งผลผู้ซื้อประกันการคุ้มครองเกี่ยวกับโรคโควิด-19 ครั้งก่อนหน้าและใกล้ครบกำหนดที่จะต้องต่ออายุประกัน กลับมาซื้อต่อเป็นสัดส่วนมากกว่า 80-90% จากเบี้ยประกันที่ขายไปมูลค่าราว 500 ล้านบาท ส่วนสินค้าประกันอื่นที่ร่วมกับบริษัทประกันต่าง ๆ พัฒนาแบบกรมธรรม์ขึ้นมา ก็ขายดีด้วยเช่นกัน